GALERIE FOTO Swiatek pierde surprinzător la Miami, dar rămâne prima în lume: unde se situează româncele în clasamentul WTA
România rămâne cu trei jucătoare în top 100 WTA și după încheierea turneului de la Miami.
Prima jucătoare a clasamentului mondial a fost depășită de rusoaica Ekaterina Alexandrova (16 WTA), scor 6-4, 6-2, dar eșecul nu îi provoacă mari pierderi în ierarhie.
Iga Swiatek, confortabilă pe prima poziție a clasamentului WTA
An upset of epic proportions ????
March 26, 2024
În clasamentul actualizat în timp real, Swiatek rămâne pe locul întâi, cu 10,835 de puncte, la 2790 de lungimi distanță de Aryna Sabalenka din Belarus.
În ce le privește pe jucătoarele din țara noastră, trei dintre acestea rămân în top 100 WTA și după încheierea turneului din Florida: Sorana Cîrstea (24 WTA), Ana Bogdan (66 WTA) și Jaqueline Cristian (82 WTA).
-
3 românce în top 100 WTA.
Fără joc oficial în 2024, Irina Begu ocupă în prezent locul 126 al clasamentului mondial, în timp ce pe Gabriela Ruse accidentarea suferită în Australia a îndepărtat-o de pozițiile sigure, care conferă participarea la turneele mari, ea situându-se acum pe locul 170 WTA.
Între timp, Simona Halep va căuta obținerea primelor puncte WTA în sezonul de zgură. Constănțeanca a confirmat că nu va juca la turneul de 500 de puncte din Charleston, ratând astfel o primă ocazie de joc pe suprafața preferată.
Urmăriți SPORT.RO și pe Google News